АҞӘА, лаҵара 27 - Sputnik. Аминистрцәа реилазаара аҳәынҭқарратә дукатцәа рзы мышктәи русуразы аԥарашәара шьҭнахит 300 мааҭ рҟынӡа.
Аиустициа аминистр Анри Барцыц иажәақәа рыла, ашьаусеилыргара иалахәу адукат иџьа амш ахы-аҵыхәала иԥхьаӡоуп. Аԥарашәара мҩаԥысуеит арзаҳал ашьаҭала.
"Ҩымз инареиҳаны хьчаҩык иаҳасабала иқәгыло адукат иганахьала аԥарашәара мҩаԥысуеит мза-мзала", - ҳәа иҳәоит иара.
Ақәҵара азинмч аиуеит 2021 шықәса ажьырныҳәа 1 инаркны.